《早出巡行瞩望山海诗》
清代·王筠

王生临广隰，潘子望洪河。同轸怀归思，俱兴年逝歌。

曰余异二子，承睫泪滂沱。剖符瀛海外，结绶层山阿。

因心留恻悯，恕已息烦苛。缮筑循时隙，兴动藉民和。

高门惟壮丽，修雉亦骈罗。层楼亦攀陟，复道亦经过。

昧旦清音上，风气入纤萝。云起垂天翼，水动连山枝。

奔涛延澜汗，积翠远嵯峨。乡关屡回曲，还顾杳蹉跎。

曾微肃肃羽，望路空如何。

作者简介：王筠，字松坪，长安人。直隶知县元常女。诗附刻其父《西园瓣香集》后。